VB 2018 – Muslera akár angol kapus is lehetne – CSAKSPORT
Hatalmas bakijával elődöntőbe segítette Franciaországot!
2018.07.06, 17:19
A franciák pokolian tehetségesek, ezt tudtuk róluk, soraikban tudhatják a világ talán legnagyobb ígéretét, a még mindig csak 19 éves Kylian Mbappét, aki Argentína ellen már a jelenlegi egyik legjobb csatárként futballozott. Tarthatatlan volt. Rajta kívül természetesen Antoine Griezmannt kell kiemelni, akit szintén oda lehet sorolni a világ öt legkiválóbb támadója közé. De a legjobb tízbe biztosan. A legérdekesebb, hogy ő éppen lánya keresztapjával meccselt, Godín nem csupán a csatár egyik legjobb barátja, de már rokoni szálak is egymáshoz fűzik őket. Ennél kevésbé szívderítő – vagyis Franciaországnak az – , hogy Cavani a várakozásoknak megfelelően csak az uruguayi kispadon kezdte a negyeddöntőt…
Ebből a szempontból Franciaországnak a legjobbkor jött a vezető gól: Raphael Varane a semmiből, egy szabadrúgás után köszönt be, gyönyörű fejese az egész meccset megváltoztatta (1–0). Uruguay azonnal válaszolhatott volna, de Hugo Lloris elképesztő bravúrral védte Cáceres fejesét, Godin pedig közvetlen közelről, éles szögből nem tudta bevágni a kipattanót.
Uruguay a szünet után átvette az irányítást, voltak is lehetőségei, de kapusa, Fernando Muslera mindent tönkretett. Bár Griezmann lövése középre tartott, az uruguayi senkitől sem zavartatva bevédte azt.
Nem az első hibája volt ez pályafutása során, igazi potyázónak számít, ezért sem védett igazi nagycsapatnak alapvetően remek képességei ellenére sem.
Previous article NB I – Válogatott balhátvéddel erősített a Vidi! – HIVATALOS
Next article Légiósok – Kalmár Zsolt végleg a DAC játékosa lett! – HIVATALOS
VB 2018 – Csapatérdek, csak a csapat – mantrázza Luis Suárez
VB 2018 – Kapott gól nélkül nyerte meg csoportját az egyre kevésbé titkos esélyes Uruguay